Michael Krohh-Dehlis agent Rob Witschge meddeler, at Sevilla og danskeren er blevet enige om en etårig forlængelse.

BT Sporten skriver, at Sevilla og Michael Krohn-Dehli forlænger samarbejdet i yderligere ét år, og at det primært var klubbens beslutning.

- Han har skrevet under på en aftale, der gælder et år frem. Vi lod det være op til Sevilla at beslutte, om de ville beholde Michael. Og det ville de gerne, udtaler Witschge sig altså til BT.

Krohn-Dehli kom til Sevilla i 2015 efter tre succesrige år i Celta Vigo. Og netop Celta Vigo var tidligere på sommeren nævnt som en mulig bejler til danskerens underskrift, ligesom Levante også var nævnt som interesserede.

Danskeren fik kun 172 minutters spilletid i denne sæson grundet en slem skade.